సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ప్రపంచకప్‌లో విండీస్‌ని ఓడించిన భారత్
తొలి మ్యాచ్‌లో 90 పరుగుల వద్ద ఔటైన మందనాకి ప్రపంచకప్‌లో ఇదే మొదటి శతకం కావడం
TNN | Updated:
Jun 29, 2017, 09:49PM IST
ఐసీసీ మహిళల ప్రపంచకప్&zwnj;లో భారత్ మహిళల జట్టు జోరు కొనసాగుతోంది. వెస్టిండీస్&zwnj;తో గురువారం జరిగిన మ్యాచ్&zwnj;లో భారత్ 7 వికెట్ల తేడాతో ఘన విజయాన్ని అందుకుంది. 184 పరుగుల లక్ష్యాన్ని స్మృతి మంద&zwnj;నా (106 నాటౌట్: 108 బంతుల్లో 13x4, 2x6) అజేయ శతకం బాదడంతో భారత్ 42.3 ఓవర్లలో 3 వికెట్లు కోల్పోయి ఛేదించేసింది. టోర్నీలో భారత్&zwnj;కి ఇది వరుసగా రెండో విజయంకాగా.. ఇంగ్లాండ్&zwnj;తో తొలి మ్యాచ్&zwnj;లో 90 పరుగుల వద్ద ఔటైన మందనాకి ప్రపంచకప్&zwnj;లో ఇదే మొదటి శతకం కావడం విశేషం. ఓపెనర్ పూనమ్ రౌత్ (0), దీప్తి శర్మ (6) నిరాశపరిచినా.. కెప్టెన్ మిథాలీ రాజ్ (46: 88 బంతుల్లో 3x4)తో కలిసి మందనా భారత్ జట్టును విజయతీరాలకి చేర్చింది. భారత్ తర్వాత మ్యాచ్&zwnj;లో పాకిస్థాన్&zwnj;తో ఆదివారం తలపడనుంది.
అంతకముందు టాస్ ఓడి మొదట బ్యాటింగ్ చేసిన వెస్టిండీస్ జట్టు భారత్ బౌలర్ల ధాటికి 50 ఓవర్లలో 8 వికెట్ల నష్టానికి 183 పరుగులకే పరిమితమైంది. ఆ జట్టులో ఓపెనర్ హైలీ మాథ్యూస్ (43: 57 బంతుల్లో 7x4).. చివర్లో ఫ్లెచర్ (36: 23 బంతుల్లో 4x4), డాలీ (33: 37 బంతుల్లో 5x4) చెప్పుకోదగ్గ ఇన్నింగ్స్ ఆడారు. మ్యాచ్ ఆరంభం నుంచే భారత్ బౌలర్లు దీప్తి శర్మ (2/27), పూనమ్ యాదవ్ (2/19), హర్మన్&zwnj;ప్రీత్ కౌర్ (2/47) వరుసగా వికెట్లు తీస్తూ వెస్టిండీస్ జట్టుపై ఒత్తిడి కొనసాగించగలిగారు. దీంతో ఒకానొక దశలో 91/6తో విండీస్ తక్కువ స్కోరుకే ఆలౌటయ్యేలా కనిపించింది. కానీ.. చివర్లో మాథ్యూస్, డాలీ కీలక ఇన్నింగ్స్&zwnj;తో ఆ జట్టు పరువు నిలిపారు.